《泳得男再蒙后村先生和除字见寄戏和一首》
宋代·林希逸

贫惯人人嗤不管，老惭幼幼念难除。有孙何必位为喜，戏父谁云翁不如。

夫子忘年容撰屦，长文何日抱随车。殷勤好伴腰镰叟，莫学娇痴女觅鱼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。